Deputatul PNL Ben Oni Ardelean depistat cu o alcoolemie peste limita legală. Ardelean: Voi face contestație. Am luat un tratament pentru inimă.
Ben Oni Ardelean a fost prins la volan în timp ce avea o alcoolemie de peste 0,11 mg/l alcool pur în aerul expirat. Brigada Rutieră: Conducătorul auto a fost sancționat contravențional cu amendă în cuantum de 1305, iar ca măsură complementară s-a dispus suspendarea exercitării dreptului de a conduce pentru o perioadă de 90 zile. Ben Oni Ardelean: Iau un tratament pentru inimă, am tensiunea mică, foarte oscilantă. Voi face contestație. Nu am consumat alcool.
Deputatul liberal, Ben Oni Ardelean, a fost prins la volan în timp ce avea o alcoolemie de peste 0,11 mg/l alcool pur în aerul expirat.Parlamentarul a fost depistat în trafic luni seară."La data de 26.04.2021, a.c. în jurul orei 22.30, polițiști din cadrul Brigăzii Rutiere în timp ce se aflau în exercitarea atribuțiilor de serviciu pe o stradă din sectorul 1 au oprit pentru control un autovehicul la volanul căruia se afla un bărbat.Polițiștii i-au verificat conducătorului auto documentele și au procedat la testarea cu aparatul alcooltest, valoarea indicată fiind de 0,11 mg/l alcool pur în aerul expirat.În acest context, conducătorul auto a fost sancționat contravențional cu amendă în cuantum de 1305, iar ca măsură complementară s-a dispus suspendarea exercitării dreptului de a conduce pentru o perioadă de 90 zile", potrivit unui comunicat oficial transmis Aleph News de Brigada Rutieră a Capitalei.Ben Oni Ardelean a spus, pentru G4Media.ro, că nu a consumat alcool, iar alcoolemia mare a fost provocată de de tratamentul pe care l-a luat pentru inimă."Iau un tratament pentru inimă, am tensiunea mică, foarte oscilantă. Voi face contestație. Nu am consumat alcool", a spus Ben Oni Ardelean.